
SAK
23/03
EVENTUELT


SAK
04/03
GODKJENNING AV REFERAT, INNKALLING OG SAKLISTE

Status på sak 41.9/99 ”kompetanseoppbygging ansatte” skulle vært med på dette styremøte, men må utsettes til neste styremøte 6. mai 2003.

Oppfølging av sak 03/03 ”økonomistyring og informasjon” jf restansesaker tas som sak 22/03.

I sak 76/02 ”Oppdragsreglement for HiN” skal det i § 9 pkt 9.1 stå:

”Dersom en tilsatt ved Høgskolen i Narvik mottar henvendelser vedrørende utførelse av oppdragsvirksomhet, plikter han/hun å arbeide for at aktuelle oppdrag gjennomføres ved høgskolen. Forespørsel om oppdrag skal alltid legges frem for instituttleder og leder av ekstern virksomhet.”

Det ønskes orientering fra FoU-gruppene på et av styremøtene i vårsemesteret.

Utover ovennevnte ble møtebok 6/02, innkalling og sakliste godkjent

SAK
05/03
ORIENTERINGSSAKER

Sakene ble tatt til orientering

SAK
06/03
RESTANSESAKER

Restansesakene ble tatt til etterretning.

SAK
07/03
DELTAGELSE I SNØHVIT-PROSJEKT

Enstemmig vedtak:

1.
Styret godkjenner at Høgskolen i Narvik deltar i Snøhvit-prosjektet innenfor en ramme på kr 300.000 for 2003.

2.
Styret ser det som viktig at HiN konkretiserer FoU-områder hvor HiN kan bidra til å skape ringvirkninger av Snøhvit.

SAK
08/03
HOVEDSTRUKTUR I DE TO SISTE ÅR AV MASTER I TEKNOLOGI

Enstemmig vedtak:

1. Antall studiepoeng per emne skal være delelig med fem – 5. Det bør arbeides mot å etablere fagstørrelser på minimum 10 studiepoeng

2. Fordelingen av studiepoeng mellom faggruppene skal være slik:
· Matematiske fag 




20 studiepoeng

10 studiepoeng bør være felles for alle studieretningene.

· Ikke-teknologiske fag



10 studiepoeng

Disse skal være felles for alle studieretninger.

· Teknologiske fag




60 studiepoeng
· Selvstendig arbeid (hovedoppgave)


30 studiepoeng
3.
For å få best mulig progresjon og et hensiktsmessig innhold i de ikke-teknologiske fagene får rektor ansvaret for å nedsette en arbeidsgruppe som skal komme med anbefalinger når det gjelder innholdet i de ti studiepoengene ikke-teknologiske fag som er felles for alle studieretninger. Arbeidsgruppen må sette seg grundig inn i det grunnlaget som gis i  bachelorutdanningen og i tillegg innhente synspunkter fra eksternt og internt hold.

SAK
09/03
VURDERING AV NYE OG EKSISTERENDE STUDIETILBUD

Enstemmig vedtak:

Styret ber instituttene følge opp de mange forslag til utvikling av eksisterende studietilbud. 

I denne omgang vedtar styret å endre navn på Allmenn maskin til Industriteknikk.

For hver studieretning på bachelornivå skal det utvikles spesialiseringer eller fordypninger, herunder ønsker styret at det arbeides  med fordypninger relevant for energisektoren samt fiskeri- og havbruksnæringen (valgfag og hovedoppgave).  Antallet må tilpasses markedet og de økonomiske rammer. Styret ber om å få lagt frem forslag om slike spesialiseringer, og eventuelle behov for FoU-midler, til møtet i juni 2003.  

SAK
10/03
UTDANNINGSTILBUD INNEN ENERGITEKNIKK

Enstemmig vedtak:

Det nedsettes et utvalg med prosjektleder Tore Wiik  fra Narvik Energi, adm. direktør Svein Fredriksen, Hammerfest E-verk, adm direktør Arild Mentzoni, Mo Fjernvarme, dr. scient. Rita Glenne fra Scancell og førstelektor Rune Grov fra IBDK, høgskoledosent Waldemar Sulkowski fra IDER og førsteamanuensis Terje Dyrstad. 

Instituttleder IDER Kirsti Hienn blir sekretær for utvalget

 

Utvalget skal vurdere grunnlaget for et studietilbud innen energiteknikk på bachelornivå.  Utvalget skal videre gi forslag om faglig innhold med fagsammensetning i samsvar med rammeplan for denne typen utdanning.

Frist for arbeidet er 1. juni 2003 slik at det er klart for orientering for styret på styremøtet i juni.

SAK
11/03
BUDSJETTFORSLAG 2004

Merknad fra Roar Andreassen og Liv Fiksdal: For kommende år bes det om at det utarbeides tabeller for siste 3-5 år på viktige områder som for eksempel når det gjelder vekttall, studenter, kandidater og formidling. 

Enstemmig vedtak:

Høgskolestyret godkjenner budsjettforslag 2004. 
SAK
12/03
INVESTERINGER 2003 

Enstemmig vedtak:

1. Styret vil på neste styremøte ha en prioritert investeringsliste blant de forslag som tilfredsstiller retningslinjene og er innlevert innen 15.3.2003. Fristen er endelig.

SAK
13/03
SAMMENSETNING AV STYRET

Forslag til vedtak fra Geir Waage:

1. Dagens ordning med en styresammensetning med eksternt flertall søkes videreført.

2. Høgskolerådets leder gis observatørstatus på høgskolestyrets møter med talerett.

Falt med 2 mot 5 stemmer.

Forslag til tilleggspunkt fra Åge-Raymond Riise i tillegg til Geir Waages forslag:

Det åpnes for at en del av beslutningsmyndigheten som delegeres til instituttnivå besluttes  av instituttutvalget og ikke av instituttleder alene. Styret utarbeider et differensiert delegasjonsvedtak.

Falt med 1 mot 6 stemmer

Forslag fra Roar Andreassen:

Forsøksordningen med et styre med 7 medlemmer og høgskoleråd avsluttes, og det innføres et styre etter lovens normalordning med 11 medlemmer.

Vedtatt med 5 mot 2 stemmer

SAK
14/03
OPPNEVNING AV NYE STUDENTREPRESENTANTER I 



KLAGENEMNDA

Enstemmig vedtak:

Valgperioden for studentmedlemmene i høgskolens klagenemnd forlenges til neste styremøte.

SAK
15/03
TERMINPLAN FOR STUDIEÅRET

Enstemmig vedtak:

Styret  fastsetter  følgende rammer for terminplanen,  studieåret 2003/2004:

1. 
Høstsemester 2003

18.08.03 – 19.12.03

Vårsemester 2004

05.01.04 – 18.06.04

Sommersemester 2004
28.06.04 – 13.08.04



Høstsemester 2004

16.08.04 – 21.12.04

Studieadministrasjonen fastsetter, etter forslag fra instituttene, detaljert termin- og eksamensplan for studieåret 2003/2004 innen 1. juni 2003.

SAK
16/03
STUDIEPLANER

Enstemmig vedtak:

Studieplanene for Bachelor i ingeniørfag skal ha følgende fagprogram:

· Grunnlagsfag
50 studiepoeng

· Samfunnsfag
15 studiepoeng

· Tekniske fag
85 studiepoeng

· Valgfag
15 studiepoeng

· Hovedprosjekt
15 studiepoeng

Instituttene skal tilby spesialiseringer på hvert enkelt studieprogram, bestående av valgfag og hovedprosjektet.

Rektor får fullmakt til å  godkjenne studieplaner som gjelder fra høsten 2003 samt endringer i tidligere godkjente studieplaner. 

SAK
17/03
OPPRETTING AV LÆRINGSMILJØUTVALG

Enstemmig vedtak:

I henhold til lov om universiteter og høgskoler §44 nedsetter høgskolen  læringsmiljøutvalg med følgende sammensetning:

· 3 studenter med personlig vara utpekt av Studentparlamentet i Narvik – SpiN.

· Driftssjef ved HiN

· Hovedverneombudet ved HiN.

· Prorektor

· Observatør fra Studentsamskipnaden med tale- og forslagsrett.

Administrasjonen ved HiN er ansvarlig for sekretær til utvalget.

Læringsmiljøutvalgets mandat ligger i lovens §44 nr. 2 – 4.

SAK
18/03
OPPTAKSRAMMER OG ADGANG TIL STUDIER VED HIN       

STUDIEÅRET 2003/04

Enstemmig vedtak:

1. Høgskolestyret fastsetter følgende opptakskrav for studier ved Høgskolen i Narvik:

Generelt:  

Realkompetanse vurderes, i forhold til det aktuelle studieprogram, for alle søkere som ønsker dette og oppfyller følgende krav:

· Søkere som er eller fyller 25 år i opptaksåret.

· Har minimum 3 års relevant praksis.

Reglene for generell studiekompetanse er fastsatt i ”Forskrift om opptakskrav til grunnutdanninger ved universiteter og høgskoler, fastsatt av departementet 14. november 2002 (Rundskriv F-033-02)”.

For rangering av søkere gjelder ”Forskrift om rangering av søkere ved opptak til grunnutdanninger ved universiteter og høgskoler, fastsatt av departementet 14. desember 1999 med endringer av 21. november 2000, 5. januar 2001, 20. desember 2001 og 13. desember 2002 (Rundskriv F-53-01)”.

Master i teknologi:

1. Bachelor i ingeniørfag (treårig høgskoleingeniør) eller  toårig ingeniørhøgskole for fagskoleteknikere etter spesielt opplegg innenfor relevante fagområder.

2. Toårig ingeniørhøgskole med ettårig påbygging innenfor de relevante fagområder, eventuelt ettårig ingeniørhøgskole for fagskoleteknikere med samme påbygging

3. Tilsvarende utdanning etter særskilt vurdering.

Til alle masterstudiene i teknologi er det satt krav til forkunnskaper i matematikk/statistikk på 30 studiepoeng (ti vekttall), som tilsvarer Matematikk 1, 2 og 3 pluss statistikk/sannsynlighetsregning i rammeplanen for treårig Bachelor i ingeniørfag.

Tilleggspoeng.

· Ingeniørpraksis etter fullført studium som danner grunnlag for opptak gir 1,0 poeng pr. år for inntil 3 år.

· Dersom det ved prøveopptak viser seg at det ene kjønn vil utgjøre mindre enn 40% av studentmassen, gis inntil 2,0 fordelspoeng til den underrepresenterte gruppen slik at studie​plassen fordeles jevnest mulig mellom kjønnene..

Bachelor  i ingeniørfag og Master i teknologi, 5-årig:  

· Generell studiekompetanse med tilleggskravene 3MX og 2FY.
 Spesielle opptakskrav er beskrevet i ”Forskrift om opptakskrav til grunnutdanninger ved universiteter og høgskoler, fastsatt av departementet 14. november 2002 (Rundskriv F-033-02)”.

· Teknisk fagskole avsluttet innen 1999 (gammel ordning) .

· Forkurs for ingeniør- og maritim utdanning.

· Realkompetanse med spesielle opptakskrav.

Treterminsordning:  

· Generell studiekompetanse.

· Realkompetanse.

· Ved ledig kapasitet kan følgende tas opp:

· Teknisk fagskole.

· Forkurs for ingeniør- og maritim utdanning.

Bachelor i yrkesfag:  

· Generell studiekompetanse + fag-/svennebrev og minimum 2 års yrkespraksis etter fullført fagbrev.

· Realkompetanse.

Bachelor i sykepleie:  

· Generell studiekompetanse 

· Realkompetanse.

Videreutdanninger:

Data/IT for helsepersonell, 60 studiepoeng:

· Profesjonsutdanning innen helse-/omsorg-/sosialsektoren og ett års helse-/omsorg-/sosialfaglig praksis.

· Tilsvarende utdanning etter særskilt vurdering.

Datateknikk, 60 studiepoeng og Økonomi og ledelse, 60 studiepoeng:

· Ingeniør fra 2- eller 3-årig ingeniørutdanning.

· Tilsvarende utdanning etter særskilt vurdering.

Rusforebyggende arbeid, 60 studiepoeng:

· 3-årig helse-/sosialfaglig og pedagogisk utdanning eller annen relevant 3-årig høgskoleutdanning. 

· Universitetsutdanning tilsvarende minimum 120 studiepoeng og minst ett års yrkesrettet praksis etter endt utdanning

· Profesjonsutdanninger av eldre dato gir grunnlag for opptak

· Tilsvarende utdanning etter særskilt vurdering.

2. Styret setter følgende opptaksbegrensninger pr. år:

Grunnutdanninger:

Bachelor i ingeniørfag: 
Åpent studium, dog ikke over 90 studenter til sammen ved datateknikk og5-årig master i teknologi - Data/IT.

Bachelor i yrkesfag:

Åpent studium.

Bachelor i sykepleie: 
50 studenter

Videreutdanninger:

Datateknikk,60 studiepoeng:
20 studenter 

Økonomi og ledelse, 60 studiepoeng:
40 studenter

Data/IT for helsepersonell, 60 studiepoeng:
25 studenter (2-årig løp - deltid)

Rusforebyggende arbeid, 60 studiepoeng:
25 studenter (2-årig løp - deltid)

Master i teknologi 2-årig: 
Åpent studium,  dog ikke over 25 studenter ved Data/IT.

Master i teknologi 5-årig: 
Åpent studium, dog ikke over 90 studenter til sammen ved Bachelor i ingeniørfag - datateknikk og5-årig master i teknologi - Data/IT
SAK
19/03
TILSKUDD TIL KLATREHALL

Enstemmig vedtak:

Styret godkjenner at det nyttes én million kroner  til utvidelse av Idrettssenteret ved HiN til klatrehall, squashbane, tilrettelegging for funksjonshemmede og utvidelse av det ordinære idrettstilbudet ved Høgskolen i Narvik.

SAK 
20/03
OPPTAKSKOMITEER VED HIN 

Enstemmig vedtak:

Opptakskomiteene ved høgskolen legges ned.

EKSTRASAK 21/03
UTLYSNING AV LEDIG STILLING SOM PROFESSOR II 

Enstemmig vedtak:

Det utlyses en stilling som professor II innen logistikk og styring av forsyningskjeder. Vedlagte betenkning, med de vedtatte endringer, godkjennes som grunnlag for utlysningen.

SAK
22/03
OPPFØLGING AV SAK 03/03

Angående rutiner for samarbeid med tjenestemannsorganisasjonene så er arbeidet i gang og vil fortsette. Arbeidet følges opp på neste styremøte.

Det ble orientert om forslag til bedring av økonomistyringen og hvilke kapasitetsbegrensninger som er tilstede.

Det ble orientert om de tilbud som var mottatt med hensyn til ekstern analyse av samarbeidsforholdene.

Enstemmig vedtak:

· Styret ber om gjennomgang og forslag til løsning på kapasitetsproblemet for å få gjennomført de tiltakene som er nødvendig knyttet til økonomistyringen.

· Referanser sjekkes på firmaet Optimas, hvis disse er positiv, engasjeres de til en arbeidsmiljøundersøkelse med forslag til tiltak. Arbeidet utføres i løpet av vårsemesteret, og med rapport  innen 1. juni 2003.

SAK
23/03
EVENTUELT


Møtets varighet:
4. mars 2003 fra kl. 09.00 –  18.30

Neste styremøte:
Tirsdag  6. mai 2003 kl 09.00

Olav Soleng

direktør

